দ্বিতীয় নৃপ কাম
দ্বিতীয় নৃপ কাম (রাজত্বকাল: ১০২৬-১০৪৭ খ্রিষ্টাব্দ) ছিলেন হৈসল সাম্রাজ্যের আদিযুগের একজন রাজা। তিনি অধুনা ভারতের কর্ণাটক রাজ্যের মালেনাডু অঞ্চলের আদি নিবাসী ছিলেন। তিনি সম্ভবত পশ্চিম গঙ্গ রাজবংশের অধীনস্থ সামন্ত ছিলেন এবং চোলেদের বিরুদ্ধে অনেকগুলি যুদ্ধে অবতীর্ণ হয়েছিলেন। অধুনা কর্ণাটকের দক্ষিণাঞ্চল থেকে চোলেদের উৎখাত করতে না পারলেও, তিনি মালেনাডু অঞ্চলের কিছু কিছু এলাকা সফলভাবে শাসন করতেন।